Správa
o plnení štátneho rozpočtu Slovenskej republiky
za I. štvrťrok 2001

     

Úvod

              Podľa  zákona   NR SR č.472/2000 Z.z.  o  štátnom  rozpočte  na rok 2001, sú celkové príjmy  rozpočtované   sumou   180 569 683  tis. Sk,   celkové   výdavky  sú  určené   sumou 
217 764 568 tis. Sk a schodok štátneho rozpočtu je určený sumou 37 194 885 tis. Sk. 
	 "Zámery na riešenie makroekonomickej rovnováhy a konkurencieschopnosti slovenskej ekonomiky"  prijaté v programe ozdravenia ekonomiky vládou  SR  v  roku 1999  majú značné dopady aj na financie a rozpočet v roku 2001. Medzi najdôležitejšie patria:
- zníženie daňového zaťaženia,
- zrušenie dovoznej prirážky,
- výplata dlhopisov FNM SR,
- reštrukturalizácia bánk a podnikateľskej sféry,
- korekcia administratívne určovaných cien s dopadmi na bežné výdavky kapitol,
- plnenie  krátkodobých  a  strednodobých priorít Národného programu pre aproximáciu acquis   communautaire (NPAA),
- príprava na vstup do NATO,
- začiatok realizácie reformy verejnej správy.
         Všetky tieto opatrenia  majú dopad na príjmovú a výdavkovú stranu štátneho rozpočtu a neumožňujú znížiť schodok v štátnom rozpočte. V záujme dodržania únosnej výšky schodku štátneho rozpočtu v roku 2001 je nutné zvažovať etapy a formy realizácie viacerých z uvedených zámerov. Ako nevyhnutné sa ukazuje sústrediť najmä na nasledujúce priority:
-  zabezpečiť   plynulý  chod   štátu   a  schopnosť plniť záväzky štátu vo vzťahu k domácim a     zahraničným subjektom,
-  zabezpečiť  rozpočtové hospodárenie   v  parametroch,  ktoré  zásadným spôsobom nenaruší    proces pokračovania makroekonomickej stabilizácie,
-  zabezpečiť pôsobenie viacerých opatrení  prijatých v roku 2000 tak, aby sa tieto  nemuseli        v roku 2001 prehodnocovať,
-  zabezpečiť  zdroje   Slovenskej  republiky   na  spolufinancovanie projektov Európskej únie     vzhľadom na to, že zabezpečia násobnú návratnosť. 

I. Celkové výsledky dosiahnuté za I. štvrťrok 2001

      Príjmy štátneho rozpočtu za I. štvrťrok 2001 dosiahli 49 978,5  mil. Sk ( 27,7 %) , výdavky  boli  realizované v  hodnote 55 625,5 mil. Sk (25,5 %). Rozpočtové hospodárenie za uvedené obdobie skončilo schodkom  5 647,0 mil. Sk (15,2 %).  
       V porovnaní s rovnakým  obdobím predchádzajúceho roku príjmy štátneho rozpočtu boli nižšie o 1,1 mld Sk. Výdavky  štátneho   rozpočtu   v   porovnaní  s  predchádzajúcim rokom boli vyššie o 3,7 mld Sk. Schodok štátneho rozpočtu oproti tomu istému obdobiu minulého roku bol vyšší o 4,8 mld Sk.

                                                                                                                               v mil.Sk
   Ukazovateľ	        rok 2000	                      rok  	2001                   	     %
  	  %
	
	    skutočnosť k
      31.3.2000	    rozpočet na
       rok 2001	   skutočnosť k
     31.3.2001	    4/3	  4/2	
          1            	             2	            3	            4	      5	    6	
Príjmy ŠR     Výdavky ŠR
Saldo	      51 114,7
      51 962,7
      -    848,0   	      180 569,7
      217 764,6
      - 37 194,9	     49 978,5
     55 625,5
      -5 647,0x	    27,7
    25,5
    15,2	  97,8
 107,0
   6,6xx	
x) Schodok z bežného rozpočtového hospodárenia ŠR podľa § 1 ods. 2 Zákona č. 472/2000 Z.z. bol 267 mil. Sk a    z titulu výdavkov ŠR použitých na účely reštrukturalizácie bánk podľa § 12 ods. 5. bol  5 380 Sk.
xx násobok

II. Príjmy štátneho rozpočtu 

         Do   konca   marca  2001  boli   celkové  príjmy štátneho rozpočtu splnené v objeme 49 978,5 mil. Sk, čo je 27,7 % ročného rozpočtu. Oproti rovnakému obdobiu roka 2000 boli príjmy štátneho rozpočtu nižšie o 1 136,2 mil. Sk.  Nižšie príjmy sú dôsledkom najmä  zrušenia dovoznej   prirážky    od   1. januára 20011   a    nižších    príjmov   z  grantov  a  transferov   o
4 048,4 mil. Sk.
      Podiel daňových príjmov na celkových príjmoch štátneho rozpočtu si udržiava hodnotu minulého roku a činí 80,8 %. Podiel nedaňových príjmov bol 14,5 % a medziročne sa zvýšil o 7,6 boda. Granty a transfery predstavujú 4,7 %-ný podiel, čo bolo oproti minulému roku menej o 7,8 boda.

1) Vyhláška č. 451/2000 Z.z., ktorou sa zrušuje vyhláška MF SR č. 118/1999 Z.z. o dovoznej  prirážke v znení           neskorších predpisov, s účinnosťou od 1.1.2001.
Z hľadiska  jednotlivých druhov príjmov ŠR  za I. štvrťrok 2001 je plnenie  nasledovné:
                                                                                                                            v mil. Sk
Príjmy	Rozpočet
na r. 2001	Skutočnosť
k 31.3. 2001	Plnenie v %	
A. Daňové príjmy	   158 087,0	     40 371,2	      25,5	
1. Dane z príjmov, zisku a kap. majetku
2. Daň z majetku
3. Domáce dane na tovary a služby
4. Dane z medz. obchodu a transakcií	     58 702,0
       1 600,0
     93 705,0
       4 080,0	     17 150,7
          324,9
     21 829,1
       1 066,5	      29,2
      20,3
      23,3
      26,1	
B. Nedaňové príjmy	      21 276,3	       7 262,0	      34,1	
C. Granty
D. Príjmy zo splácania úverov, pôžičiek a 
     z predaja účastín	               6,4

         1 200,0	       2 333,5

            11,8	        x

        1,0	
    PRÍJMY  S P O L U :	     180 569,7	     49 978,5	       27,7	
         
Medziročná zmena jednotlivých druhov príjmov je nasledovná  :
                                                                                                                             v mil. Sk
Príjmy	Skutočnosť  
k 31.3.2000 	 Skutočnosť
 k 31.3.2001	  index v           %	
A. Daňové príjmy	     41 075,3	     40 371,2	      98,3	
1. Dane z príjmov, zisku a kap. majetku
2. Daň z majetku
3. Domáce dane na tovary a služby
4. Dane z medz. obchodu a transakcií	     17 956,2
          320,7
     19 393,9
       3 404,5	     17 150,7
          324,9
     21 829,1
       1 066,5	      95,5         101,3
    112,6
      31,3	
B. Nedaňové príjmy	       3 534,2	       7 262,0	     205,5	
C. Granty a transfery
D. Príjmy zo splácania úverov, pôžičiek a 
     z predaja účastín	       6 381,9

           123,3	       2 333,5

            11,8	      36,6

        9,6	
    PRÍJMY  S P O L U :	      51 114,7	     49 978,5	       97,8	

A. Daňové príjmy 

            Daňové príjmy sú rozpočtované vo výške 158 087,0 mil. Sk a tvoria podstatnú časť, až 87,5 %   príjmov  štátneho   rozpočtu.  Za  I. štvrťrok  2001  boli daňové príjmy splnené v objeme  40 371,2 mil. Sk, t.j. na 25,5 % ročného rozpočtu. Oproti tomu istému obdobiu roku 2000 je to menej o 704,1 mil. Sk. Faktor, ktorý negatívne ovplyvnil daňové príjmy štátneho rozpočtu oproti roku 2000 je zrušenie dovoznej prirážky od 1.1. 2001. Najvyššie  percento   plnenia  rozpočtu bolo dosiahnuté u dani z príjmov  právnických osôb (39,3 %)  a  fyzických osôb  z podnikania a inej samostatne zárobkovej činnosti (37,2 %).  Zaostáva   

plnenie  najmä  u ostatných colných príjmov (10,8 %), cla (20,0 %), dane z príjmov fyzických osôb  zo   závislej činnosti a funkčných požitkov (21,7 %),  spotrebných daní (22,7 %) a dane z pridanej hodnoty (23,6 %).

1.  Dane  z   príjmov,  zisku  a  kapitálového  majetku 

      Dane   z   príjmov,   zisku   a   kapitálového  majetku   sú  rozpočtované v    objeme 
58 702,0 mil. Sk a  k 31.3.2001 dosiahli  17 150,7 mil. Sk (29,2 %). Oproti rovnakému obdobiu roku 2000 boli tieto príjmy nižšie o 805,5 mil. Sk.  

a) Daň z príjmov fyzických osôb 
Rozpočet  dane  z  príjmov  fyzických  osôb  je stanovený v objeme 27 600,0 mil.   Sk, z toho  daň  z  príjmov  fyzických  osôb zo závislej činnosti  a funkčných požitkov je                rozpočtovaná  v  čiastke 22 900 mil. Sk a z podnikania a inej samostatne zárobkovej                činnosti 4 700 mil. Sk. Príjmy  ŠR z   dane  z   príjmov   fyzických   osôb   boli  vo               výške  6 729,2 mil. Sk,  čo  je 24,4 % z  celkového  rozpočtu. Z  tejto sumy pripadlo               na  daň   z    príjmov   fyzických   osôb   zo   závislej   činnosti  a funkčných požitkov               4 979,2  mil. Sk   (21,7 %) a na daň z   príjmov   z   podnikania   a  inej   samostanej               zárobkovej    činnosti    1 750,0    mil. Sk    (37,2 %). Bol  zaznamenaný medziročný               pokles o 160,3 mil. Sk. 

           b) Daň z príjmov právnických osôb  a  platby  daní  z minulých rokov
Rozpočet  dane z   príjmov   právnických osôb je určený v čiastke  18 602,0 mil. Sk.
Skutočné    plnenie  dane  z     príjmov   právnických   osôb   dosiahlo   objem 
7 314,4  mil. Sk  (39,3 %).  Výška   týchto    príjmov   bola    ovplyvnená   prijatou                 novelizáciou  zákona   č. 366/1999 Z.z.2)    a    výškou nárokov  na vrátenie daní   za                 zučtovanie  preddavkov r. 2000. Oproti rovnakému obdobiu minulého roka boli tieto                príjmy nižšie  o 332,8 mil. Sk.
Do  tejto   skupiny   daní   patria aj   platby daní  z   minulých  rokov. Sú tu zahrnuté                      dodatočné výnosy daní z  príjmov,  zisku  a kapitálového  majetku z predchádzajúcej                daňovej sústavy v sume 4,5 mil. Sk. 

2)  Zákon  č. 466/2000  Z.z.,  ktorým sa  mení  a dopĺňa  zákon  č. 366/1999 Z.z. o daniach z  príjmov  v znení  neskorších predpisov. Zákon nadobudol účinnosť 1.1.2001, s výnimkou čl. I bodu 29, ktorý                        nadobúda účinnosť od 1.1.2002.
      
c) Daň z príjmov vyberaná zrážkou 
  Do daní  z  príjmov vyberaných zrážkou patria dane z príjmov z kapitálového  majetku   a  dane z  príjmov  podľa  osobitnej  sadzby  uvedenej v  ustanoveniach zákona o dani
  z  príjmov. Ide  o  príjmy   z   úrokov  a  iných výnosov z účtov, vkladov, výhier, akcií,   podielových  listov, vkladových  listov a dlhopisov.  Príjmy  z  výnosov  tejto  dane  sú   v  rozpočte  stanovené vo  výške 12 500,0  mil. Sk a  skutočný  výnos   za  sledované   obdobie bol 3 102,6 mil.Sk ,čo bolo plnenie na 24,8 %. Oproti rovnakému obdobiu   roku 2000 je to menej o 310,8 mil. Sk

2. Dane z majetku

  Dane    z   majetku  sú   rozpočtované  v   objeme  1 600 mil. Sk . Plnenie k ultimu 
  I. štvrťroku 2001 bolo  v  sume   324,9  mil.  Sk  ( 20,3 %).   Oproti   tomu   istému    obdobiu  roku 2000 to bol nárast o 4,2 mil. Sk.  Na danom objeme sa podieľali:
            - daň z dedičstva a z darovania  62,8 mil. Sk,
            - daň z finančných a kapitálových transakcií  262,1 mil. Sk.

3. Domáce dane na tovary a služby 

Domáce   dane   na   tovary  a  služby  sú rozpočtované   v   objeme 93 705,0 mil. Sk a v štruktúre daňových príjmov tvoria najvyššiu položku (59,3 %).  Príjmy  z týchto   daní dosiahli v k 31.3.2001 21 829,1 mil. Sk (23,3 %) a predstavujú nárast oproti rovnakému obdobiu minulého roku o 2 435,2 mil. Sk. Výnosy z týchto daní sú ovplyvnené  nárokmi na vrátenie nadmerného odpočtu daní, daňovými úradmi za rok 2000.
 Súčasťou je: 

         a/ Daň z pridanej hodnoty
Príjmy  ŠR  z  výnosov dane z pridanej  hodnoty sú pre rok 2001 stanovené vo  výške              64 950,0  mil.  Sk.  Plnenie   príjmov   štátneho    rozpočtu   z   výnosov   dane  z               pridanej  hodnoty  bolo vo výške  15 308,7  mil. Sk  (23,6 %). Dosiahnutá  skutoč-              nosť   predstavuje   nárast   v    porovnaní   s   rovnakým   obdobím   minulého   roku
            o 1 569,3 mil. Sk.

         

b) Spotrebné dane
             Spotrebné  dane    sú  pre    rok    2001  rozpočtované  v  objeme  28 750,0   mil.  Sk.               Dosiahnuté   príjmy  zo   spotrebných   daní   boli  ku  koncu marca 2001 v sume              6 515,6  mil.  Sk,  čo  je  plnenie   na   22,7  % a  znamená   to  medziročný  nárast 
             o 865,0 mil. Sk.

Jednotlivé druhy spotrebných daní sa na celkovom výnose podieľali nasledovne:    
                                                                                                                            (v mil.Sk)  
Spotrebná daň z:	  Rozpočet r. 2001	I. štvrťrok 2001	       %  plnenia	
- uhľov. palív a mazív	           17 650	           4 166	           23,6	
- liehu	             4 500	           1 096	           24,4	
- piva	             1 600	              266	           16,6	
- vína	                400	                86	           21,5	
- tabaku a tab. výrob.	             4 600	              902	           19,6	
S p o l u	           28 750	           6 516	           22,7	

Medziročný vývoj plnenia spotrebných daní: 
                                                                                                                            (v mil.Sk) 
    Spotrebná daň z:	  I. štvrťrok  2000	I. štvrťrok 2001	        Index v %	
- uhľov. palív a mazív	          3 205 	           4 166	          130,0	
- liehu	          1 125	           1 096	            97,4	
- piva	             217	              266	          122,6	
- vína	             103	                86	            83,5	
- tabaku a tab. výrob.	          1 001	              902	            90,1	
S p o l u	          5 651	            6 516	          115,3	
   
      c) Dane z použitia tovaru a z  povolenia na výkon činnosti
         Do skupiny domácich daní na tovary a služby sú zahrnuté  i  dane z  povolenia na výkon činnosti, a to odvody  za dolovací  priestor, rozpočtované 5,0 mil. Sk a prijaté  v sume 4,3 mil. Sk, čím sa  tieto  príjmy splnili  na 86,0 % ročného rozpočtu.   

4. Dane z medzinárodného obchodu a transakcií

       Dane  z   medzinárodného obchodu a transakcií  sú rozpočtované   v   sume  4 080,0 mil. Sk. Skutočné plnenie k 31.3.2001 predstavuje 1 066,5 mil. Sk, t.j. 26,1 % z ročného rozpočtu. Oproti  tomu  istému   obdobiu   predchádzajúceho  roku   sú  príjmy   z   týchto   daní   nižšie o 2 338,0 mil. Sk, v dôsledku , že od 1.1.2001 sa neuplatňuje dovozná prirážka. Dosiahnuté príjmy u dovoznej prirážky v I. štvrťroku 2001 v hodnote 266,7 mil. Sk  sú platby z minulých rokov.

     a) Clo 
        Clo je  rozpočtované  vo  výške   3 900 mil. Sk. Skutočný  príjem   z cla  za sledované                  0bdobie bol v hodnote 780,3 mil. Sk, čo znamená plnenie ročného rozpočtu na 20,0 %  a predstavuje medziročný pokles o 8,1 mil. Sk. 

.     b) Ostatné colné príjmy
          Ostatné  colné  príjmy   rozpočtované  v  hodnote  180 mil. Sk,  boli  splnené vo  výške 19,5 mil. Sk,  t.j. na 10,8  %. Sú  to prijaté pokuty a penále  predpísané colnými orgánmi a iné príjmy  colnej správy.

B.  Nedaňové príjmy

       Rozpočet nedaňových  príjmov  pre  rok  2001 je stanovený  v objeme 21 276,3 mil. Sk. Za hodnotené obdobie nedaňové príjmy dosiahli 7 262,0 mil. Sk, čím sa splnili na 34,1 % z ročného rozpočtu. Osobitný odvod zo zisku  Slovenského  plynárenského priemyslu š.p.  podľa zákona  NR  SR  č. 472/2000   Z.z. o  štátnom  rozpočte  na  rok 2001 bol stanovený vo výške 2 500 mil. Sk do 31. mája 2001 a 2 500 mil. Sk do 30. novembra 2001. Príjem štátneho rozpočtu v roku 2001 z odvodu Národnej banky Slovenska podľa  osobitného predpisu3),  je  rozpočtovaný sumou  5 000  mil. Sk  a  ku  koncu  marca  je  vykázané  plnenie 3 345,8 mil. Sk. Úroky z domácich a zahraničných úverov a vkladov boli 499,4 mil. Sk, čo bolo plnenie na 44,5 %. Ostatné  nedaňové príjmy dosiahli 3 416,8 mil. Sk a zahŕňajú príjmy z podnikania z vlastníctva majetku, administratívne a iné poplatky a platby, kapitálové príjmy a iné   nedaňové príjmy. Oproti  tomu  istému obdobiu roku 2000 sú  nedaňové príjmy vyššie o 3 727,8 mil. Sk. 

3) § 38 ods. 2 zákona NR SR č. 566/1 992 Zb. o Národnej banke Slovenska v znení neskorších predpisov.

C. Granty a transfery

     Sú rozpočtované v hodnote 6,4 mil. Sk a predstavujú  prijaté transfery ministerstva zdravotníctva od zdravotných poisťovní na financovanie centrálneho registra poistencov.  Tieto príjmy   v   konečnom   dôsledku  neovplyvňujú   výšku   schodku, pretože adekvátne sa zvýši aj  úroveň výdavkov štátneho rozpočtu. K ultimu 31.3.2001 dosiahli granty a transfery hodnotu 2 333,5 mil. Sk. Podstatnou  mierou  sa  na tejto  príjmovej položke podieľala kapitola ministerstva dopravy (1 438,4 mil. Sk), v súvislosti s prevodmi prostriedkov štátneho fondu cestného hospodárstva určenými   na  výstavbu  a  opravy  diaľnic. Oproti rovnakému obdobiu roku 2000  boli  nižšie o 4 048,4 mil. Sk. 

D. Príjmy zo splácania úverov , pôžičiek a z predaja účastín 

	Príjmy zo splácania úverov, pôžičiek  a  z  predaja   účastín sú rozpočtované v  objeme 1 200,0 mil. Sk, čo sú príjmy zo splátok domácich úverov a pôžičiek - istín, návratných finančných výpomocí poskytnutých zdravotným poisťovniam, a vrátenej finančnej výpomoci poskytnutej na Program štátnej účasti pri znižovaní spotreby palív  a energie v obytných budovách a bytoch . Plnenie bolo vo výške 11,8 mil. Sk (1,0 %).

III. Výdavky štátneho rozpočtu 

	Výdavky štátneho rozpočtu sú rozpočtované   sumou   217 764,6 mil. Sk .  Medziročné zvýšenie výdavkov štátneho rozpočtu ( o 15 955,8 mil. Sk) po dôslednom prehodnotení požiadaviek rezortov zahrňuje:

- rast miezd o 2,8 mld Sk (po dopočte príslušného poistného 3,8 mld Sk) zodpovedajúci   4 %   rastu  tarifných platov  v rozpočtových a príspevkových organizáciách a ďalšiemu rastu o 3 %   pre pedagogických pracovníkov. Pre  ozbrojené zložky  sa   rozpočtuje  rast   tarifných platov   o 3 %,
- rast   platieb   štátu do  fondov sociálneho a zdravotného poistenia o 5,6 mld Sk, integrovanie   úverov pre  štátne fondy do štátneho rozpočtu 8,7 mld Sk, zabezpečovanie NP   PRENAME  1,3 mld Sk,  dávky sociálnej pomoci o 2,3 mld Sk,

- rast vecných výdavkov Ministerstva obrany SR o 0,9 mld Sk,
- reformu  verejnej správy (predovšetkým zabezpečenie volieb do vyšších územných celkov)      0,5 mld Sk,
- zabezpečenie programu verejnoporospešných prác pre dlhodobo nezamestnaných v objeme     1,5 mld Sk,
- rozpočtové  zabezpečenie  rozvojového  programu  podpory budovania priemyselných zón a    priemyselných parkov v sume 0,5 mld Sk.

       Za  I. štvrťrok 2001 dosiahli výdavky celkom  55 625,5 mil. Sk. Z hľadiska celoročného rozpočtu ich plnenie bolo na  25,5 %. Po vylúčení výdavkov na reštrukturalizáciu bánk dosiahli 50 245,5 mil. Sk, čo z hľadiska celoročného rozpočtu predstavuje plnenie na 23,1 %. V porovaní s rovnakým obdobím roku 2000 sú výdavky štátneho rozpočtu  celkom vyššie o 3662,8 mil. Sk, z dôvodu vyšších kapitálových výdavkov (o 433,5 mil. Sk) a  účasti na majetku a  poskytnutých  úverov (o 4 429,7 mil. Sk).

Plnenie rozpočtu výdavkov podľa ekonomického členenia udáva nasledovný prehľad:
                                                                                                                            v mil. Sk
                       Text	     Rozpočet
   na rok 2001	   Skutočnosť
   k 31.3.2001	Plnenie   v %	
 A.BEŽNÉ  VÝDAVKY	    201 649,3	   47 603,5	  23,6	
     a. Bežné výdav. na verej. spotr. obyv. a štátu	      87 276,8	   15 183,9	  17,4	
     b. Bežné transfery	      90 733,3	   23 919,6	  26,4	
         - Príspevkovým a neziskovým organizáciám	      73 843,6	   18 176,8	  24,6	
         - podnikateľskému sektoru	      12 219,8	     3 937,4	  32,2	
         - finančným inštitúciám 	        3 068,9	        986,1	  32,1	
         - obciam	        1 601,0	        819,3	  51,2	
     c. Úroky a poplatky	       23 639,2	     8 500,0	  36,0	
 B. KAPITÁLOVÉ  VÝDAVKY	      15 426,5	     2 583,9	  16,7	
    a. Obstaranie kapitálových aktív 	        7 536,5	     1 835,0	  24,3	
    b. Kapitálové transfery PO a NO	        3 518,7	        413,9	  11,8	
    c. Kapitálové transfery podnikateľ. subjektom	        3 564,8	        165,6	    4,6	
    d. Kapitálové transfery obciam	           806,5	        169,4	  21,0	
 C. ÚČASŤ NA MAJETKU, ÚVERY	           688,8	     5 438,1	   7,9x	
      Výdavky spolu      	    217 764,6	   55 625,5	  25,5	
( xnásobok )

Medziročné porovnanie jednotlivých výdavkov je v  tabuľke: 
                                                                                                                               v mil. Sk

                               Text	 Skutočnosť  
 k 31.3.2000 	 Skutočnosť
 k 31.3.2001	index v     %	
 A.BEŽNÉ  VÝDAVKY	     48 803,9	    47 603,5	     97,5	
     a. Bežné výdav. na verejnú spotr. obyv. a štátu	     15 755,7	    15 183,9	     96,4	
     b. Bežné transfery	     26 264,7	    23 919,6	     91,1	
         - neziskovým organizáciám	     16 651,2	    18 176,8	109,2	
         - podnikateľskému sektoru	       8 200,8	      3 937,4	     48,0	
         - finančným inštitúciám 	          752,2	         986,1	   131,1	
         - obciam	          660,5	         819,3	   124,0	
     c. Úroky a poplatky	       6 783,5	      8 500,0	   125,3	
B. KAPITÁLOVÉ  VÝDAVKY	       2 150,4	      2 583,9	   120,1	
    a. Obstaranie kapitálových aktív 	       1 427,5	      1 835,0	   128,5	
    b. Kapitálové transfery PO a NO	          385,2	         413,9	   107,4	
    c. Kapitálové transfery podnikateľ. subjektom	          138,2	         165,6	   119,8	
    d. Kapitálové transfery obciam	          199,5	         169,4	     84,9	
 C. ÚČASŤ NA MAJETKU, ÚVERY	       1 008,4	       5 438,1	     5,4x	
      Výdavky spolu    	     51 962,7 	     55 625,5	   107,0	
( xnásobok )

A . BEŽNÉ  VÝDAVKY

	Bežné výdavky štátneho rozpočtu  sú rozpočtované vo výške 201 649,3 mil. Sk. Skutočné  výdavky, ktorými  sa  financovali   bežné potreby  štátneho  rozpočtu,  dosiahli 
47 603,5 mil. Sk  ( 23,6 %) a bez reštrukturalizácie bánk 42 223,5 mil. Sk (20,9 %).  Oproti tomu istému obdobiu minulého roku boli nižšie o 1 200,4 mil. Sk. Plnenie ročného rozpočtu podľa jednotlivých druhov výdavkov bolo nasledovné: 
           1. Bežné výdavky na verejnú spotrebu obyvateľstva a štátu
	sú  rozpočtované v  objeme 87 276,8 mil. Sk . Zahŕňajú  mzdy, platy a ostatné osobné vyrovnania všetkých rozpočtových organizácií, poistné a príspevky zamestnávateľov do poisťovní  a Fondu zamestnanosti  a ostatné výdavky , ktorými sa zabezpečuje činnosť rozpočtovej sféry, ako sú platenie nájomného, za energiu, vodu, materiál a dodávky, cestovné pracovníkov, údržba a ďalšie výdavky  za tovary a služby,  tvorba rezerv a ďalšie.

Výdavky   na   verejnú   spotrebu   obyvateľstva   a  štátu   za  I. štvrťrok 2001 boli 15 183,9 mil. Sk  a čerpali sa na 17,4 % z celoročného rozpočtu. Oproti tomu istému obdobiu minulého roku to predstavuje úsporu o  571,8 mil. Sk. 

	2. Bežné transfery 
	sú rozpočtované sumou 90 733,3 mil. Sk a zabezpečujú  prerozdeľovaciu    funkciu štátneho rozpočtu. Sú určené vo forme dotácií a príspevkov neziskovým organizáciám, podnikateľom a obecným samosprávam  na čiastočné financovanie  ich bežnej činnosti.
           V   I.   štvrťroku  2001 bol   realizovaný   objem   bežných   transferov   vo    výške 
23 919,6 mil. Sk ( 26,4 %), bez reštrukturalizácie bánk 18 539,6 mil. Sk (20,4 %). Oproti rovnakému obdobiu minulého roku je to pokles o 2 345,0 mil. Sk.  Zahŕňa realizované transfery  štátneho rozpočtu na tieto účely :
	a) na financovanie bežnej  činnosti  príspevkových  organizácií, dotácie  štátnym účelo- vým fondom, štátom platené poistné za zákonom určené skupiny osôb,  príspevky občianskym združeniam,  nadáciám  a  podobným organizáciám, súkromným  školám, cirkvám, cirkevným školám a cirkevným školským  zariadeniam a najmä na úhradu dávok sociálneho  zabezpečenia a  dávok sociálnej starostlivosti, sa použilo celkom  18 176,8 mil. Sk, čo je 24,6 % ročného rozpočtu, pri medziročnom náraste o 1 525,6 mil. Sk,
	b) podnikateľskému  sektoru   smerovali  zo  štátneho   rozpočtu    transfery  vo  výške   3 937,4   mil.   Sk   (plnenie  na  32,2 %),   pri   súčasnom   medziročnom   poklese
o 4 263,4 mil.  Sk.
Transfery podnikateľskému sektoru sa poskytli  z rozpočtu týchto rozpočtových kapitol: 
                                                                                                                          v mil. Sk
                         Kapitola	      Rozpočet	     Skutočnosť	     %	
 Všeobecná pokladničná správa	            166,5	         244,1	  146,6	
 Ministerstvo hospodárstva	            486,0	           67,3	    13,8	
 Ministerstvo pôdohospodárstva	         7 503,3	      2 076,5	    27,7	
 Ministerstvo dopravy,pôšt a telekomunikácií	         2 944,0	      1 300,0	    44,2	
 Ministerstvo kultúry	              79,8	            x	      x	
 Ministerstvo školstva	                5,8	            x	      x	
 Ministerstvo obrany	              29,0	            x	      x	
 Ministerstvo výstavby a regionálneho rozvoja	                6,4	            x	      x	
 Krajské úrady	            999,0	         249,5	    25,0	
    SPOLU :	        12 219,8	      3 937,4	    32,2	

V kapitole Všeobecná pokladničná správa sú rozpočtované transfery pre  podnikateľskú sféru vo výške 166,5 mil. Sk. Skutočné čerpanie bolo v objeme  244,1 mil. Sk, t.z. 146,6 %. Z tejto čiastky na Programy zamerané na podporu cestovného ruchu prostredníctvom Slovenskej rozvojovej a záručnej banky š.p.ú bol transfer 45,0 mil. Sk. Ministerstvo pôdohospodárstva  SR obdržalo z kapitoly VPS pre Štátny fond trhovej regulácie 200,0 mil. Sk na riešenie dopadov sucha v poľnohospodárskom a lesnom hospodárstve v roku 2 000. Vratky k cene tepelnej energie boli v čiastke 0,9 mil. Sk. 

 	V rezorte Ministerstva hospodárstva SR je z celkového objemu rozpočtovaných dotácií (486,0 mil Sk), určené na výskum a vývoj 196,0 mil.Sk, na úhradu prevádzkových nákladov a sociálne  úhrady  v  uhoľnom  baníctve   166,7 mil. Sk,  v  rudnom  baníctve  119,8  mil. Sk a
3,5 mil. Sk je na cenové rozdiely medzi cenou od výrobcu v tuzemsku a cenou pre konečného spotrebiteľa na dietne potraviny pre chorých na coeliakiu a fenylketomíniu. Skutočné čerpanie za I. štvrťrok bolo 67,3 mil. sk , čo tvorí 13,8 % z rozpočtovanej čiastky. 

  	Najväčší objem rozpočtovaných dotácií  je smerovaný do  rezortu Ministerstva pôdohospodárstva SR (7 503,3 mil. Sk). Tieto dotácie sú určené na vyrovnanie prírodných hospodárskych nevýhod podnikania a rizík v poľnohospodárstve, na podporu jeho produkčných funkcií zameraných na zabezpečenie základnej výživy obyvateľstva, potravinovej bezpečnosti a konkurencieschopnosti domácej výroby a na realizáciu ekologických opatrení.  V I. štvrťroku  2001  na  tieto účely sa poskytlo spolu 2 076,5 mil. Sk, čo je 27,7 %. 

	V rezorte dopravy, pôšt a telekomunikácií  sú rozpočtované  bežné transfery na železničnú a kombinovanú dopravu v čiastke 2 944,0 mil. Sk. Z rozpočtovanej čiastky je určené na krytie strát z prevádzky osobnej železničnej dopravy z titulu poskytovania zľavneného cestovného pre vybrané skupiny obyvateľstva 2 924,0 mil Sk a na prevádzku kombinovanej dopravy 20,0 mil. Sk. Skutočne čerpané prostriedky za sledované obdobie boli v hodnote  1 300,0 mil. Sk  (44,2 %). 
              
            V kapitolách  krajských úradov  z  rozpočtovanej   čiastky  999,0 mil. Sk   bola v 
I. štvrťroku 2001 vyčerpaná  čiastka  249,5 mil. Sk (25,0 %),  určená   na  zabezpečenie  pravidelnej hromadnej autobusovej dopravy. Tieto prostriedky zo štátneho rozpočtu sú určené na pokrytie úbytku tržieb, ktorý vzniká dopravcom v dôsledku poskytovania zľavneného cestovného  pre  vybrané  skupiny obyvateľstva a na zachovanie dopravnej obslužnosti územia.
	  c) Bežné  transfery  finančným inštitúciám rozpočtované v čiastke  3 068,9 mil. Sk  za sledované obdobie dosiahli čiastku 986,1 mil. Sk (32,1 %). Z tejto čiastky transfer do  Konsolidačnej banky š.p.ú., Bratislava , ktorá je poverená vykonávaním služieb súvisiacich s problematikou realizovaných štátnych záruk bol 0,5 mil. Sk. Finančné prostriedky na poskytnutie štátnej prémie v stavebnom sporení boli v čiastke 985 ,6 mil. Sk.

           d) na bežné  transfery  obciam sa v štátnom rozpočte určila  suma 1 601,0 mil. Sk, z ktorej sa v  I. štvrťroku 2001 vyčerpala čiastka  819,3 mil. Sk (51,2  %) a to na tieto účely: 	- na financovanie samosprávnych funkcií obcí                                        566,0 mil. Sk
 	- na financovanie potrieb verejnej hromadnej  dopravy
             v mestách  Bratislava, B.Bystrica, Košice, Žilina a Prešov                     241,8 mil. Sk 
           - na dotácie požiarnym zborom v Bratislave a Košiciach                           11,5 mil. Sk

         	3. Úroky a poplatky

          Splácanie úrokov  a   poplatkov je  rozpočtované  v sume 23 639,2  mil Sk.  Zúčtované úroky a poplatky dosiahli  8 500,0 mil. Sk, čo je 36,0 % z ročného predpokladu. Z tejto sumy podstatnú časť tvorili splátky úrokov súvisiacich s financovaním vnútornej zadĺženosti štátu  (7 989,0 mil Sk)  a   splátky   úrokov,   súvisiacich  s  financovaním   zahraničného  dlhu (326,8 mil Sk). Samostatnú skupinu tvorili poplatky súvisiace s úverovými vzťahmi voči domácim a zahraničným veriteľom v čiastke 56,1 mil.Sk. Úhrada disážia z emisií štátnych dlhopisov splatných v r. 2001 bola 128,1 mil. Sk.
       V skupine úrokov z vnútornej zadĺženosti štátu sú zahrnuté predovšetkým výdavky súvisiace s výplatou  výnosov zo štátnych dlhopisov a štátnych rehabilitačných dlhopisov v objeme 6 916,1 mil.Sk, zo štátnych pokladničných   poukážok   emitovaných   v   roku   2 000 a  splatných v roku 2001  v objeme 1 072,9 mil Sk.
       Úroky vyplývajúce zo záväzkov voči zahraničným veriteľom pozostávali najmä zo splácania úrokov z medzinárodných pôžičiek 244,5 mil. Sk, zo splátok úrokov súvisiacich s úverom na výstavbu Krivojrožského ťažiarenského úpravárenského kombinátu v Dolinskej na Ukrajine vo výške 10,4 mil. Sk. Na základe uzavretej  "Dohody o pôžičke" a "Dohody o úvere kupujúceho" na financovanie rádikomunikačnej siete štátnej správy SR, medzi Ministerstvom financií SR a Banque Nationale de Paris , z kapitoly Štátny dlh boli poukázané úroky vo výške 71,9 mil.Sk.

B. Kapitálové výdavky

	  Kapitálové výdavky v rozpočtovanom objeme 15 426,5 mil. Sk, dosiahli v I. štvrťroku 2001  2 583,9 mil. Sk (16,7 %).  V porovnaní s rovnakým obdobím minulého roku predstavujú nárast o 433,5 mil. Sk.  Kapitálové aktivity štátneho rozpočtu sa financovali  takto:

1) Kapitálové výdavky  rozpočtových organizácií

	Obstarávaním kapitálových  aktív  v objeme 1 835,0 mil. Sk, čo je 24,3 %  z  ročného rozpočtu (7 536,5 mil.Sk),  sa financovala bežná investičná činnosť rozpočtovej sféry a realizovali sa systémové investičné výdavky niektorých kapitol . 
        Z  hľadiska časového plnenia bolo vysoké čerpanie rozpočtu kapitálových výdavkov v rezorte  Ministerstva dopravy,  pôšt  a  telekomunikácií  SR,  ktorý  má  rozpočtovanú  čiastku 97,0 mil. Sk , ale  dosiahnutá skutočnosť   je   vo   výške 830,9 mil. Sk. Vysoké prekročenie rozpočtovanej čiastky (o 733,9 mil. Sk) bolo  dôsledkom použitia mimorozpočtových zdrojov, ktoré boli v podstatnej miere použité na financovanie výstavby diaľnic a cestnej siete prostredníctvom tejto kapitoly.

2) Kapitálové transfery
 
a) Kapitálové  transfery  príspevkovým  organizáciám a iným neziskovým organizáciám  sú rozpočtované v objeme 3 518,7 mil.Sk. Ich  čerpanie   bolo  vo  výške  413,9 mil. Sk ( 11,8 %). Týmto   sa   financovali    investičné   potreby   príspevkových oganizácií   a ostatných neziskových organizácií zo štátneho  rozpočtu. 

b) Kapitálové    transfery   podnikateľským   subjektom   sú    rozpočtované v ročnom     objeme  3 564,8 mil. Sk. Skutočné plnenie  za sledované obdobie bolo 165,6 mil. Sk,     čo je 4,6  %  z ročného zámeru. Z uvedenej čiastky 129,3 mil. Sk bol transfer do rezortu     Ministerstva  pôdohospodárstva  SR , 26,4 mil. Sk do rezortu Ministerstva dopravy, pôšt     a  telekomunikácií  SR  a  9,9 mil. Sk  do  rezortu  Ministerstva  hospodárstva SR.

c) Kapitálové transfery   obciam   sa  v   rozpočte určili vo výške 806,5 mil.Sk, pričom    skutočnosť  v objeme 169,4  mil. Sk  znamenala  21,0 %-ný  podiel  z  ročnej  hodnoty.  

Týmito transfermi sa financovali  kapitálové potreby mestskej verejnej dopravy vo  výške     9,1 mil. Sk  a  dokončenie    výstavby    základných   škôl a inej technickej vybavenosti       v rámci   stavby   KBV   155,0  mil. Sk. Financovanie   verejnoprospešných  akcií  pre       obce a mestá SR  boli v čiastke 5,3 mil. Sk.

C. Účasť na majetku a úvery

	Výdavkové operácie štátneho rozpočtu, spojené s účasťou na majetku, úvermi a pôžičkami  jednotlivcom  a  neziskovým  organizáciám,  sú  rozpočtované   v   celkovom objeme 688,8 mil.  Sk.  
           Skutočné   plnenie  bolo  v  čiastke  5 438,1  mil. Sk   (789,5 %).   Z   tejto   čiastky 5 380,2 mil. Sk bola realizácia osobitných záruk vlády podľa § 12 ods. 5 zák. č. 472/2000 Z.z.. Rezerva na štátne záruky za bankové úvery a ručenie štátu za záväzky š.p.ú. bola v hodnote 14,6 mil. Sk. Vklady do Európskej banky pre obnovu a rozvoj a do Medzinárodného rozvojového združenia  boli  vo výške 43,3 mil. Sk.

IV. Financovanie schodku štátneho rozpočtu a štátneho dlhu
  
	V roku 2001 sa krytie potrieb dlhovej služby a priebežného schodku štátneho rozpočtu zabezpečuje okrem vlastných zdrojov na účtoch štátnych finančných aktív vedených v Národnej banke Slovenska, príjmami zo splátok zahraničných úverov a pohľadávok a najmä peňažnými prostriedkami získavanými na peňažnom trhu formou emisií štátnych dlhopisov. 
	Nepoužité   peňažné   prostriedky   na   súhrnnom  účte   štátu   z  roku 2000 vo  výške 
5 607,6 mil. Sk v súlade s platnými rozpočtovými pravidlami prešli do roku 2001 a používajú sa na financovanie štátneho dlhu v tomto roku. 

	

Prehľad financovania štátneho dlhu a priebežného schodku štátneho rozpočtu v I. štvrťroku 2001 znázorňuje táto tabuľka.
                                                                                                                         v mil. Sk

Ukazovateľ	Stav súhrnného účtu k 31.12.00	Zdroje	Potreby	Stav súhrnného účtu k 31.03.01	
Zostatok prostriedkov z r. 2000	0,7			400,6	
1. Emisie štátnych dlhopisov na:					
- splátky istín ŠD, ŠRD		26 923,5	26 651,7		
- prostriedky zo ŠR na úhradu disážia		128,1			
-splátky istín z úveru Matra Com a medzinárodných pôžičiek		1 033,2	1 033,2		
2. Emisie ŠD na krytie bilančného účtu	-27 648,5	16 432,5	0,0	-11 216,0	
3. Emisie ŠD na reštrukturalizáciu bánk 	12 432,5	5 380,2	12 432,5	5 380,2	
4. Štátne finančné aktíva	1 143,6	600,4	463,2	1 280,8	
5. Príjmy zo splátok zahran. úverov a pôžičiek, ostat. príjmy	854,7	195,6	1 038,1	12,2	
6. Vklady na mimorozpočtových účtoch	1 504,7	40,8	826,2	719,3	
7. Príjmy zo ŠPP bežného roku				0,0	
8. Priebežný schodok r.2001			5 647,0	-5 647,0	
9. ŠPP r. 2000	17 319,9	1 072,9	1 500,0	16 892,8	
Spolu:	5 607,6	51 807,2	49 591,9	7 822,9	

	Jedným zo zdrojov financovania štátneho dlhu boli peňažné prostriedky získané z emisií štátnych dlhopisov na domácom trhu vo výške 37 336,9 mil. Sk (zostatok z r. 2000 predstavuje sumu 0,7 mil. Sk). Tieto prostriedky sa použili na splátky istín štátnych dlhopisov z predchádzajúcich rokov v objeme 26 650,0 mil. Sk, na umorenie bilančného účtu r. 2000 vo výške 4 000,0 mil. Sk, na úhradu záväzkov z medzinárodných pôžičiek, prijatých v r. 1991 na podporu platobnej bilancie bývalej čs.  federácie v sume 718,7 mil. Sk,  na splátku záväzku v zmysle "Dohody o pôžičke", uzavretej medzi Ministerstvom financií  SR a Banque Nationale de Paris v sume 257,4 mil. Sk, na úhradu časti záväzku voči Investičnej banke a.s. Praha, za úver poskytnutý na financovanie integračnej akcie KŤUK Dolinská na  Ukrajine v sume 57,1 mil. Sk, na splátku istiny zo štátnych rehabilitačných dlhopisov oprávneným majiteľom v sume 1,7 mil. Sk.
	V zmysle § 12 ods. 2 písm.e) Zákona č. 472 /2000 Z.z. o štátnom rozpočte SR na rok 2001 a na základe uznesenia vlády SR č. 1133 zo dňa 22.12.1999, kde vláda SR odsúhlasila prevzatie osobitnej záruky vlády za úvery Slovenskej sporiteľne, a.s., Investičnej a rozvojovej 

banky, a.s. a Všeobecnej úverovej banky, a.s. poskytnuté Konsolidačnej banke, š.p.ú. a Slovenskej konsolidačnej, a.s. na finančné krytie postúpenia klasifikovaných úverov boli peňažné prostriedky z emisií štátnych dlhopisov v sume 5 380,2 mil. Sk použité na krytie výdavkov štátneho rozpočtu z toho titulu.
	Prostriedky zo štátneho rozpočtu vo výške 128,1 mil. Sk sa použili na úhradu disážia z emisií štátnych dlhopisov splatných v roku 2001. 
	Ďalším zdrojom financovania štátneho dlhu boli prostriedky štátnych finančných aktív Slovenskej republiky v celkovom objeme 1 143,6 mil. Sk, ktoré sa použili na úhradu časti záväzku Slovenskej republiky voči Ruskej federácii v sume 263,1 mil. Sk, ako prechodné riešenie až do času splatenia tohto záväzku od Slovenských elektrární. Ku koncu marca roku 2001 Slovenské elektárne a.s. vrátili sumu 600,0 mil. Sk na účet štátnych finančných aktív. Suma 200,0 mil. Sk bola poskytnutá zo ŠFA Štátnemu fondu trhovej regulácie SR na základe Zmluvy o návratnej finančnej výpomoci.
	Príjmy zo splátok zahraničných vládnych úverov a vládnych pohľadávok a ostatné príjmy, ako  ďalší  zdroj  financovania  štátneho dlhu, sa získali do konca marca 2001 v objeme 195,6 mil. Sk, zostatok zdrojov z roku 2000 predstavuje sumu 854,7 mil. Sk. Tieto prostriedky sa použili:
- na na úhradu časti záväzku Slovenskej republiky voči Ruskej federácii v sume 914,5 mil. Sk, 
- na úhradu časti záväzku voči Investičnej banke a.s. Praha, za úver poskytnutý na financovanie    integračnej    akcie    KŤUK   Dolinská    na  Ukrajine  vo   výške 123,6 mil. Sk,
	Zdrojom financovania štátneho dlhu a priebežného schodku štátneho rozpočtu boli  tiež príjmy z výnosu lotérií, stávkových hier a ostatné mimorozpočtové príjmy, ktorých stav k 31.03.2001 predstavoval sumu 719,3 mil. Sk.
	Na krytie schodku štátneho rozpočtu za rok 2000 Ministerstvo financií emitovalo štátne pokladničné poukážky s lehotou splatnosti do 1 roka v celkovom objeme 17 319,9 mil. Sk. Z tohoto objemu sa vo väzbe na emisné podmienky splatili do konca marca štátne pokladničné poukážky v sume 1 500,0 mil. Sk.
	Zákonom NR SR č. 372/1999 Z.z. o štátnom rozpočte na rok 2000 sa v § 12 ods. 2 písm. d) a g) stanovilo, že MF SR na účely reštrukturalizácie bánk a na splnenie záväzkov zo štátnej záruky za úvery Vodohospodárskej výstavby, š.p. Bratislava vydá štátne dlhopisy ako zdroj krytia týchto výdavkov v roku 2000, ktoré zhoršili vykázaný schodok štátneho rozpočtu nad rozsah § 1 ods. 2 spomínaného zákona.  Celkový  schodok  štátneho  rozpočtu  za  rok  2000  dosiahol  tak  sumu 27 648,5 mil. Sk a jeho časť vo výške 12 432,5 mil. Sk bola krytá 

predmetnými krátkodobými účelovými dlhopismi, ktoré sa previedli v roku 2001 na bilančný účet roku 2000.
	Od začiatku roka sa získali na financovanie priebežného schodku štátneho rozpočtu   ako   aj   na   financovanie   štátneho   dlhu   celkové  zdroje  v  objeme 51 807,2  mil. Sk,  ktoré kryli celkové potreby v objeme 49 591,9 mil. Sk.
	Po zohľadnení zostatku   voľných   zdrojov financovania  štátneho  dlhu,  ktoré  prešli z r. 2000 vo výške 5 607,6  mil. Sk, prebytok zdrojov z financovania sa prejavil v zostatku súhrnného účtu štátu k 31.03.2001 vo výške 7 822,9  mil. Sk. 

Hospodárenie v štátnom rozpočte  k 31.3.2001  charakterizovali  tieto skutočnosti :

- časové    prekročenie   plnenia  celkových   príjmov   štátneho   rozpočtu  o 4,8 mld Sk a to v   dôsledku   vyššieho   plnenia  najmä  príjmov právnických osôb o 2,7 mld Sk, nedaňových       príjmov o 1,9 mld Sk  a  grantov a transferov  o 2,3 mld Sk. Po vylúčení grantov a transferov   môžeme hodnotiť celkovo dosiahnuté  príjmy štátneho rozpočtu vzhľadom na ich celoročný     rozpočet ako časovo prekročené o 2,5 mld Sk,
- čerpanie    výdavkov    štátneho   rozpočtu   bolo  prekročené o 1,2 mld Sk celkom, čo bolo v   súlade  s  dosiahnutými  príjmami a  schodok štátneho  rozpočtu  bol o  3,6 mld  nižší   oproti   časovo    primeranej   hodnote.   Po   odpočítaní   výdavkov   štátneho rozpočtu použitých na   reštrukturalizáciu bánk podľa § 12 ods. 5 Zákona č.472/2000 Z.z. boli výdavky časovo nižšie   o 4,2 mld Sk a  schodok štátneho  rozpočtu bol nižší o 9,0 mld Sk oproti časovo   primeranej    hodnote,  
- plnenie  jednotlivých   druhov   daní   bolo   diferencované a  ovplyvnené vyúčtovaním časti      preddavkov  z  roku 2000.  

  Rozdiely v plnení príjmov a výdavkov ŠR z hľadiska ich časovej primeranosti sú zrejmé z        nasledujúceho prehľadu.    

                                                                                                                               v mld Sk

  Ukazovateľ	časové neplnenie rozpočtu	časové prekročenie rozpočtu	
  Príjmy spolu:
  z toho: 
 1. daň z príjmov  fyzických osôb 
 2. daň z príjmov právnických osôb
 3. daň z príjmov vyberaná zrážkou
 4. daň z majetku
 5. daň z pridanej hodnoty
 6. spotrebné dane
 7. clo
 8. dovozná prirážka
 9. nedaňové príjmy
10.granty a transfery 
11.príjmy zo splácania úverov, pôžičiek a z
     predaja účastín	-

0,2
-
-
0,1
0,9
0,7
0,2
-

-

0,3	   4,8

 -
2,7
-
-
-
-
-
0,3
1,9
2,3

-	
 Výdavky spolu:
  z toho:
1. bežné výdavky
2. kapitálové výdavky
3. účasť na majetku a úvery
	             -
                         2,8
        1,3
          -
       	1,2

-
-
5,3	

V. Záver

        V I. štvrťroku 2001 sa z hľadiska celoročného rozpočtu dosiahli v hospodárení s prostriedkami štátneho rozpočtu uspokojivé výsledky. Potvrdzuje to vývoj celkových rozpočtovaných príjmov, ktorých časové prekročenie rozpočtu predstavuje 2,2 mld Sk. To bolo rozhodujúce pre udržanie schodku na úrovni len 15 % z jeho celoročného rozpočtu.
            Aj z hľadiska vývoja výdavkov sa dosiahol vcelku pozitívny výsledok. Napriek tomu, že popri rozpočtovaných výdavkoch sa  realizovali aj výdavky financované z  nerozpočtovaných grantov (2,3 mld Sk) a výdavky odvodené z § 12 zákona o štátnom rozpočte (5,4 mld Sk), časové prekročenie rozpočtu výdavkov predstavuje len 0,5 % (1,2 mld Sk). Po odpočítaní týchto v rozpočte nezahrnutých výdavkov by nečerpanie časovo primeranej úrovne výdavkov predstavovalo 6,5 mld Sk.
            Schodok bez výdavkov odvodených z § 12 zákona o štátnom rozpočte dosiahol len 267 mil. Sk. Tieto skutočnosti; časové prekročenie rozpočtovaných príjmov o 2,2 mld Sk a časové nedočerpanie rozpočtovaných výdavkov o 6,5 mld Sk, oprávňuje konštatovať, že vývoj hospodárenia v 1. štvrťroku nesignalizuje problémy , ktoré by mohli ohroziť závažnejšie plnenie rozpočtu v ďalšom období.  Ani neplnenie časovo primeranej úrovne DPH (nižšie o 0,9 mld Sk) a spotrebných daní (nižšie o 0,7 mld Sk) nemusí mať závažnejší vplyv na plnenie celoročného rozpočtu príjmov vzhľadom na očakávanú infláciu, ktorá v ďalších troch štvrťrokoch  " zabezpečí "  nárast objemu DPH a spotrebných daní.
              Z hľadiska očakávaného vývoja v nasledujúcich štvrťrokoch možno očakávať určité riziko:
- vo vývoji daňových príjmov, pre ktoré bude pravdepodobne rozhodujúca výška vratiek dane    z príjmov právnických osôb v 2. štvrťroku a vývoj daňových nedoplatkov do konca roka,
-  v prípadných zmenách vo výdavkovej politike, ktorá bola zapracovaná  do štátneho rozpočtu,    napríklad legislatívnych zmien, nepriaznivého vývoja nezamestnanosti s vyššími nárokmi na      socíálnu pomoc a sociálne dávky, realizácie štátnych záruk a pod.  
        I napriek týmto potencionálnym rizikám štátneho rozpočtu v zostávajúcich mesiacoch roka je nevyhnutné zo strany všetkých rozpočtových kapitol zabezpečovať prísnu hospodárnosť a účelnosť vo vynakladaní rozpočtových prostriedkov. Zároveň je nevyhnutné dodržiavať rozpočtovú reguláciu stanovenú Ministerstvom financií SR v príslušných rozpočtových kapitolách, s cieľom zabezpečiť kvantitatívne i kvalitatívne úlohy  vyplývajúce z Vyhlásenia vlády o hospodárskej politike pre účely  " Programu monitorovania dostupných ľudských zdrojov v roku 2001 "  (Staff monitoret program pre rok 2001).